Psalam (Šarić) 54.
Upravitelju pjevačkoga zbora; uz žice; poučna pjesma; od Davida;

1Bože, imenom svojim spasi me i jakošću svojom pribavi mi pravo! 

2Usliši, Bože, molitvu moju i čuj riječi usta mojih! 

3Jer pakosni ustaju proti meni, okrutni rade mi o glavi; straha Božjega ne poznaju. 

4Ali gle, Bog je pomoćnik moj, Svemogući je potpora životu mojemu. 

5Na neprijatelje moje neka natrag padne zlo, vjernošću tvojom daj da zamuknu! 

6Tada ću ti radosno prinositi žrtvu, navješćivat ću, Gospode: "Ime je tvoje dobrostivo! 

7On me je izbavio iz svake pogibli; oko moje gleda dolje na neprijatelje moje." 

Psalmi (Šarić)